cyanic-selkie/wikianc huggingface dataset:
দ্য গ্রেট খালি
ব্যক্তিগত জীবন
২০০২ সালের ২৭ ফেব্রুয়ারি খালি হরমিন্দর কৌরকে বিবাহ করেন। তিনি জানান, তার রিং নামটি হিন্দু দেবী কালীর নাম থেকে অনুপ্রাণিত। উল্লেখ্য, দেবী কালী চিরন্তনী শক্তির প্রতীক। তার পিতামাতার শারীরিক গড়ন স্বাভাবিক হলেও, তার ঠাকুরদা ছয় ফুট ছয় ইঞ্চি লম্বা ছিলেন।
প্রতিদিন সকালে ও সন্ধ্যায় খালি দুই ঘণ্টা করে ওয়েট ট্রেনিং নেন। তিনি কি খান তা সঠিক জানা যায় না। তবে কয়েকটি সাক্ষাৎকারে তিনি দাবি করেছেন যে নিরামিষ খাদ্য খেয়ে তিনি তার দেহের গড়ন ঠিক রাখেন। যদিও কোনো কোনো সাক্ষাৎকারে তিনি এও বলেছেন যে, তিনি প্রচুর পরিমাণে মুরগির মাংস খান। তবে মাংস খেলেও তিনি যে নিরামিষ খেতেই বেশি ভালবাসেন তাও তিনি উল্লেখ করেছেন।
বিশ্ব বাংলা গেট
বিশ্ব বাংলা গেট (পূর্বনাম কলকাতা গেট ) হল নিউটাউন, কলকাতা উপনগরীর নারকেলবাগান মোড়ে নির্মিত একটি তোরণ বা গেট। গেটের সঙ্গে রয়েছে একটি ঝুলন্ত রেস্তোরাঁও। গেটের চারটি স্তম্ভ জুড়ে ঝুলে রয়েছে একটি বলয়। কাচ দিয়ে ঘেরা এই বলয়াকৃতি অংশে থাকবে রেস্তোরাঁ এবং ভিজিটর্স গ্যালারি। যেখান থেকে নিউটাউন ও কলকাতার অনেকটা অংশ দেখা যাবে। এটি কলকাতা শহরের স্বগত তোরণ বা প্রবেশ দ্বার হিসাবে নির্মান করা হয়েছে। এই স্থাপত্বটি কলকাতা শহরের একটি আধুনিক শিল্প নির্মানের প্রতীক।
অবস্থান
কলকাতার নিউটাউনের বিশ্ব বাংলা সরণি, মেজর আর্টেরিয়াল রোড (দ: পূ:) ও নিউ টাউন রোড এর সংযোগস্থলে অবস্থিত নারকেলবাগান মোড়ে এই তোরণটির অবস্থান।
নির্মান
কলকাতা গেটের নকশা করেছেন পশ্চিমবঙ্গের মুখ্যমন্ত্রী মমতা বন্দ্যোপাধ্যায়। এই নকশা ২০১৫ সালে জনসমুখে আনা হয়। এর পর ৬ মার্চ ২০১৭ সালে শুরু হয় গেটের নির্মান।গেটি নির্মান করা হচ্ছে ৭০ টন ইস্পাতের দ্বারা। এই গেট নির্মানে খরচ হচ্ছে মোট ২৫ কোটি টাকা।
বৈশিষ্ট
প্রায় ৫৫ মিটার উচ্চতা হবে এই গেটের। দর্শকদের জন্য তৈরি বলয়াকৃতি টানেলটি থাকবে মাটি থেকে প্রায় ২৫ মিটার উপরে। কলকাতা গেটের একপাশেই থাকা লিফ্‌টে উপরে উঠতে পারবেন দর্শকেরা। টানেলকে সাজিয়ে তুলতে বঙ্গ সংস্কৃতির সঙ্গে খাপ খাইয়ে নানারকম ছবিও থাকবে সেখানে।  গোটা টানেলের বাইরের অংশ থাকবে আলোয় মোড়া। মধ্যের অংশে থাকবে বিশ্ব বাংলার লোগো।
প্রতিক্রিয়া
নিউটাউনের সৌন্দর্যায়নের অংশ হিসেবে গড়ে তোলা হচ্ছে এই ঝুলন্ত রেস্তোরাঁ। প্যারিসের আইফেল টাওয়ারে ভিজিটর্স গ্যালারি এবং মালয়েশিয়ার ঝুলন্ত রেস্তোরাঁ থেকে এই ভাবনা থেকেই হিডকো এই গেট ও ঝুলন্ত রেস্তোরাঁ নির্মান করেছে। পুর এবং নগরোন্নয়নমন্ত্রী ফিরহাদ হাকিম  কথায়, সাধারণ মানুষকে  আনন্দ দেওয়ার জন্যই এই ব্যবস্থা।’
ভাটারা
ভাটারা ( ವಠಾರ ) হল এক ধরনের আবাসন, যা একটি অ্যাপার্টমেন্ট কমপ্লেক্সের মতো, সাধারণত ভারতের কর্ণাটক শহরে দেখা যায়। ভাটারা সাধারণত একতলা হয় কিন্তু কখনো কখনো দুটি তলা থাকে, প্রতিটি তলায় সারি সারি ঘর থাকে। তাদের সাধারণত মাঝখানে একটি সাধারণ করিডোর থাকে। এধরনের ঘরগুলতে সাধারনত মধ্যবিত্তরা কিংবা ছাত্ররা থাকে। সাধারণত তাদের একক মালিক থাকে, যারা একই ভাটারাতে থাকতে পারে আবার নাও থাকতে পারে। মুম্বাইয়ের চাউলের মতো, এটি একটি টাইপোলজি যা একাধিক আবাসনের ব্যয়-কার্যকর রূপ হিসাবে আবির্ভূত হয়েছে।
জনপ্রিয় সংস্কৃতি
কিছু কন্নড় চলচ্চিত্রে ভাটারার জীবন চিত্রিত করা হয়েছে, যেমনঃ ফণী রামচন্দ্র পরিচালিত গণেশনা মাদুভে । একটি জনপ্রিয় টিভি সিরিয়াল কন্নড় ভাষাতে পরিচালিত হয়েছে যার নাম "গনেশ কমেডি টাইম" যা বেঙ্গালুরুর ভাটারার জীবন কে তুলে ধরে।
হাইফোং
হাইফোং হল ভিয়েতনাম এর তৃতীয় বৃহত্তম শহর। শহরটির জনসংখ্যা ২ মিলিয়নেরও বেশি। এর থেকে বড় শহর দুটি হল রাজধানী হ্যানয় ও অর্থনৈতিক রাজধানী হো চি মিন সিটি। এই শহরটি দেশের উত্তর অংশে অবস্থিত। এই শহরেই বিখ্যাত হাইফোং বন্দর অবস্থিত। এই বন্দরটি ভিয়েতনামের মধ্যে দ্বিতীয় বৃহত্তম। এই শহর থেকে হ্যানয় কাছেই অবস্থিত। দেশের মধ্য ভাগের শহর ও বন্দর ৮৭০ কিলোমিটার দূরে ও হো চি মিন সিটি ১৯০০ কিলোমিটার দূরে অবস্থিত।
অবস্থান
শহরটি দেশর উত্তর অংশে সমুদ্রের তীরে অবস্থিত। এটি সমুদ্র সমতল থেকে সামান্য উচ্চতায় অবস্থিত। এটি ২২.০০ ডিগ্রী উত্তর ও ১০৭ ডিগ্রী পূর্ব এর মধ্যে অবস্থিত। এই শহর হ্যানয় থেকে ২০০ কিলোমিটার দূরে অবস্থিত।
ভূ প্রকৃতি
শহরটি সমুদ্র উপকূল একলাকায় অবস্থিত। এই শহরটির মোট আয়তন ১৫২৭ বর্গ কিলোমিটার। শহরটি এর মধ্যে কাম নদী প্রবাহীত হয়েছে।
ইতিহাস
এই শহর এক সময় ফান্স ইন্দোচিন এর অন্তর্গত ছিল। সেই সময় থেকেই শহরটি একটি অর্থনৈতিক ও শিল্পনগরী হিসাবে পরিচিত। শহরটি হাইফোং বন্দর কে কেন্দ্র করে বেড়ে উঠেছে। ১৯০২ সালে এই শহরে প্রথম রেলপথ স্থাপিত হয়।
জনসংখ্যা
শহরটিতে মোট জনংখ্যা হল ২০,০৩,৫০০ জন। এই জনসংখ্যার হিসাবে শহরটি দেশের তৃতীয় বৃহত্তম মহানগর। এই শহরে মোট জনসংখ্যার ৪৯ শতাংশ নারী ও ৫১ শতাংশ পুরুষ।
যোগাযোগ ব্যবস্থা
শহরটি সড়ক পথ ও রেলপথ দ্বারা দেশের বিভিন্ন শহরের সঙ্গে যুক্ত রয়েছে। এই শহরে জাতীয় পথ ৫ বা ন্যাশনাল রুট ৫ ও জাতীয় পথ ১০ বা ন্যাশনাল রুট ১০ দ্বারা দেশের বাকি অংশের সঙ্গে যুক্ত রয়েছে।
এই শহরের প্রধান রেল স্টেশন হল হাইফোং রেলওয়ে স্টেশন বা হাইফোং স্টেশন। এটি কুনমিং হাইফোং রেলপথ বা ইউনান হাইফোং রেলপথের প্রান্তিক স্টেশন। এছাড়াও রেলপথে শহরটি দেশের প্রধান শহর হ্যানয় ও হোচিমিন সিটি এর সঙ্গে যুক্ত।
মার্টিন ক্রো (মল্লক্রীড়াবিদ)
মার্টিন ক্রো (২১ জুন ১৯২৩ – ৩ জুলাই ২০১১) ছিলেন একজন অস্ট্রেলীয় ক্রীড়াবিদ। তিনি ১৯৫৬ গ্রীষ্মকালীন অলিম্পিকে পুরুষদের হাতুড়ি নিক্ষেপে প্রতিদ্বন্দ্বিতা করেছিলেন।
হাইফোং
যোগাযোগ ব্যবস্থা
এই শহরের জলপথে পরিবহন সম্পর্ন হয় হাইফোং বন্দর এর দ্বারা। এই বন্দরের দ্বারা বিভিন্ন দেশের বন্দরের পণ্য দ্রব্য রপ্তানি করা হয় এবং বিদেশ থেকে এই বন্দরের দ্বারা পণ্য-দ্রব্য আমদানি করা হয়।
অর্থনীতি
দেশের অর্থনীতিতে এই শহর গুরুত্বপূর্ণ অবদান রাখে। এই শহরেই রয়েছে দেশের দ্বিতীয় বৃহত্তম বন্দর। এই শহরে বহুসংখ্যক কলকারখানা গড়ে উঠেছে। এখানে খাদ্য প্রক্রিয়াকরণ, হালকা ও ভারী দুই ধরনের শিল্প গড়ে উঠেছে।
অকল্যান্ড গ্রামার স্কুল
300px|থাম্ব|ডান|একটি পরিত্যাক্ত স্পেনীয় খ্রিস্টান মিশনারিতে বিদ্যালয়টি গড়ে তোলা হয়। অকল্যান্ড গ্রামার স্কুল নিউজিল্যান্ডের অকল্যান্ডে অবস্থিত একটি মাধ্যমিক বিদ্যালয়। নয় থেকে তের বছরের ছেলেদেরকে এখানে শিক্ষা দেয়া হয়। বিদ্যালয়ের একটি ক্ষুদ্র আবাসিক হলও রয়েছে যার নাম "টিব্‌স হাউজ"। এখানে আবাসিক ছাত্রের সংখ্যা তুলনামূলকভাবে। বিশিষ্ট এবং ব্যতিক্রমী স্থাপত্য নকশার জন্য নিউজিল্যান্ডে এই স্কুলটি বেশ পরিচিত।
বিদ্যালয়টিতে দুই হাজারে বেশি ছাত্র আছে। বিদ্যালয়টিতে ১৩ থেকে ১৮ বছরের ছেলেদের শিক্ষা দেওয়া হয়। বিদ্যালয়টি নিউজিল্যান্ডের বড়ো বিদ্যালয়গুলোর মধ্যে অন্যতম
পরস রাম
পরস রাম ছিলেন একজন ভারতীয় রাজনীতিবিদ এবং হিমাচল প্রদেশের ভারতীয় কমিউনিস্ট পার্টির নেতা। তিনি ১৯৬৭ থেকে ১৯৭২ সাল পর্যন্ত যসওয়ান আসনের প্রতিনিধিত্ব করেন।
তথ্যসূত্র
<references group="" responsive="1">
৪ নং ওয়ার্ড, কলকাতা পৌরসংস্থা
বিবরণ
৪ নং ওয়ার্ডের উত্তর দিকে রয়েছে দমদম রোড, পূর্ব দিকে পাইকপাড়া রো ও বীরপাড়া লেন, দক্ষিণ দিকে পাইকপাড়া রাজা মণীন্দ্র রোড ও উমাকান্ত সেন লেন এবং পশ্চিমে ব্যারাকপুর ট্রাঙ্ক রোড।
ব্লু লেগুন: দি অ্যাওয়েকেনিং
ব্লু লেগুন: দি অ্যাওয়েকেনিং (ইংরেজি: Blue Lagoon: The Awakening) হল একটি মার্কিন টেলিভিশন চলচ্চিত্র। ২০১২ সালের ১৬ জুন লাইফটাইমে এই ছবিটির প্রথম প্রদর্শিত হয়। হেনরি ডে ভেরে স্ট্যাকপুল রচিত উপন্যাস দ্য ব্লু লেগুন এবং সেই উপন্যাস অবলম্বনে নির্মিত চলচ্চিত্রগুলির ছায়া অবলম্বনে এই ছবিটি নির্মিত। এতে মুখ্য ভূমিকায় অভিনয় করেন ইন্ডিয়ানা ইভানস ও ব্রেন্টন থোয়াইটস। পূর্ববর্তী ব্লু লেগুন ছবিগুলির থেকে ব্লু লেগুন: দি অ্যাওয়েকেনিং ছবিটি অনেকটাই আলাদা। প্রথমত, আগের ছবিগুলির প্রেক্ষাপট ছিল ভিক্টোরীয় যুগ; কিন্তু এই ছবিটি নির্মিত হয় সমসাময়িক কালের প্রেক্ষাপটে। দ্বিতীয়ত, আগের ছবিগুলিতে প্রধান চরিত্রদের শৈশব, কৈশোর ও প্রথম যৌবন অতিবাহিত হয়েছিল এক নির্জন দ্বীপে; কিন্তু এই ছবিতে দেখা যায় তারা মার্কিন যুক্তরাষ্ট্রের এক হাইস্কুলের ছাত্র, প্রথম যৌবনে একটি দুর্ঘটনার ফলে কিছুদিনের জন্য তাদের একটি নির্জন দ্বীপে আশ্রয় নিতে হয়। তৃতীয়ত, যে দ্বীপে তারা নির্বাসিত হয়েছিল, পূর্ববর্তী ছবিগুলিতে সেটি ছিল একটি প্রশান্ত মহাসাগরীয় দ্বীপ, কিন্তু এই ছবিতে সেই দ্বীপটি ক্যারিবিয়ান অঞ্চলে অবস্থিত। এছাড়া নির্জন দ্বীপের জগৎ এবং নগরসভ্যতার জীবনযাত্রা দেখানোর জন্য এই ছবিটিতে প্রায় সমান সময় ব্যয়িত হয়েছে। ১৯৮০ সালে মুক্তিপ্রাপ্ত দ্য ব্লু লেগুন ছবির নায়ক ক্রিস্টোফার অ্যাটকিনসও এই ছবিতে অভিনয় করেন।
বির আল আরওয়াহ
কক্ষ
গুহার ভেতরের কক্ষটি মোটামুটি বর্গাকার এবং উচ্চতা ১.৫ থেকে ২.৫ মিটার। এখানে বৈদ্যুতিক বাতি ও পাখা রয়েছে।
ব্লু লেগুন: দি অ্যাওয়েকেনিং
কাহিনি-সারাংশ
দু’জনে উপস্থিত হয় একটি দ্বীপে। দ্বীপটি যে জনশূন্য সেটা জানার পর তারা দেখে যে জোয়ারের জলে তাদের ডিঙিটিও ভেসে গিয়েছে। কেউ এসে যে তাদের উদ্ধার করতে পারে সে ব্যাপারে অনিশ্চিত ডিন ও এমা প্রাণ বাঁচানোর জন্য একে অপরের উপর নির্ভর করার সিদ্ধান্ত নেয়। দু’জনে একসঙ্গে আগুন জ্বালাতে, মাছ ধরতে ও খাবার খুঁজতে শেখে। প্রথম দিকে তারা ছিল নিছকই বন্ধু। ক্রমে তাদের মধ্যে একটি প্রণয়সম্পর্ক গড়ে ওঠে। একদিন এক নরকঙ্কাল আবিষ্কার করার পর উত্তেজিত এমাকে চুম্বন করে শান্ত করে ডিন। তারপর তাদের মধ্যে শারীরিক সম্পর্কও স্থাপিত হয়।
ডিনের বাবা জ্যাক ও এমার মা বারবারা ত্রিনিদাদে এসে উপস্থিত হন। অনেক খোঁজাখুঁজির পর ত্রিনিদাদ সরকার আনুষ্ঠানিকভাবে অনুসন্ধান বন্ধ করে দিল। কিন্তু জ্যাক ও বারবারা থেকে গেলেন ও ব্যক্তিগত খরতে একসঙ্গে ডিন ও এমাকে উদ্ধারের প্রক্রিয়া শুরু করলেন। কিন্তু খোঁজ না পেয়ে নিজেদের কাজকর্ম উপেক্ষা করতে না পারায় তাঁরাও ফিরে গেলেন। এদিকে যে রাতে ডিন ও এমার মধ্যে শারীরিক সম্পর্ক স্থাপিত হয়েছিল, তার পরদিন সকালে এমা উঠে দেখল ডিন সেই নরকঙ্কালটির জন্য কবর খুঁড়ছে। ডিনকে প্রশ্ন করলে সে বিরক্ত হল। কথায় কথায় সে স্বীকার করল যে, তার মায়ের মৃত্যুর জন্য সে নিজেই দায়ী এবং সেই কারণে সে অপরাধবোধে ভোগে। সেই অপরাধবোধ কাটিয়ে ওঠার চেষ্টাও করছে সে। এমাও বলল যে, তার বাবা-মা তার ভবিষ্যতের ব্যাপারে কোনও দিন তার সঙ্গে পরামর্শ করেন না, বরং নিজেদের ইচ্ছাই চাপিয়ে দেন তার উপরে। এই ঘটনার পরেও বারবার তাদের মধ্যে শারীরিক সম্পর্ক স্থাপিত হতে থাকে এবং তারাও নিজেদের মনের কথা একে অপরকে খুলে বলতে শুরু করে। দু’জনের মধ্যে সন্তানগ্রহণের আকাঙ্ক্ষা নিয়েও আলোচনা করে তারা। কিন্তু দ্বীপে জীবনধারণের জটিলতা এবং পরিবার সম্পর্কে দুশ্চিন্তা এমাকে আস্তে আস্তে বিষাদগ্রস্থ করে তোলে।
১০০ দিন সেই নির্জন দ্বীপে অতিবাহিত করার পর পর্যটকদের একটি হেলিকপ্টার এমা ও ডিনকে উদ্ধার করে। পরিবার, বন্ধুবান্ধব ও গণমাধ্যমের সঙ্গে আবার দেখা হয় তাদের। স্কুলে এমা অনেক বেশি জনপ্রিয় হয়ে ওঠে। কিন্তু ডিন অনেকটা অন্তরালেই থাকে এবং সর্বসমক্ষে এমার সঙ্গ এড়িয়ে চলতে শুরু করে। রোজকার জীবনের সঙ্গে আবার নিজেদের খাপ খাইয়ে নিতে নিতে দু’জনে একে অপরের থেকে খানিকটা দূরে সরে যায়। কিছুদিন পরে এমা একটি প্রমে অংশ নেয়। বাবার তাড়নায় সেখানে যেতে বাধ্য হয় ডিন। এমা দেখতে পায়, ডিন বাইরে দাঁড়িয়ে জানলা দিয়ে তাকে দেখছে। এমার বন্ধু লিজি তাকে ডিনের কাছে যেতে উৎসাহিত করে। এমা ও ডিন আবেগপূর্ণভাবে পরস্পরকে চুম্বন করে এবং তারপর একসঙ্গে নৃত্য করে।
প্রযোজনা
প্রধান পুরুষ চরিত্রে অভিনয়কারী ব্রেন্টন থোয়াইটস স্মৃতিচারণা করতে গিয়ে বলেন যে, তিনি আগে কখনও ব্লু লেগুন ছবিগুলির নামই শোনেননি। তারপর এই ছবিতে নির্বাচিত হওয়া পর গবেষণার জন্য পূর্ববর্তী দু’টি ছবি দেখেন। তবে তিনি এও স্বীকার করেন যে রিটার্ন টু দ্য ব্লু লেগুন ছবিটি তিনি সম্পূর্ণ দেখে উঠতে পারেননি।
উপহ্রদের দৃশ্যগুলির শ্যুটিং চলাকালীন থোয়াইটস ও তাঁর সহ-অভিনেত্রী ইভানস শীতে এতটাই কাতর হয়ে পড়েছিলেন যে, তাঁরা ঠিকমতো কথা বলতে পারছিলেন না। তাই সেই দৃশ্যগুলি ডাব করার প্রয়োজন হয়ে পড়ে।
প্রতিক্রিয়া
পূর্ববর্তী ছবি দু’টির তুলনায় ব্লু লেগুন: দি অ্যাওয়েকেনিং ছবিটি অধিকতর পরিমাণে মিশ্র সমালোচনা লাভ করে। ১৯৮০ সালে মুক্তিপ্রাপ্ত এবং সমালোচকদের দ্বারা প্রশংসিত ছবিটির সঙ্গে তুলনা করে এই ছবিটির ইতিবাচক সমালোচনাই করা হয়। নিউ ইয়র্ক পোস্ট পত্রিকার লিন্ডা স্ট্যাসি ছবিটিকে সামগ্রিকভাবে মামুলি হলেও উপভোগ্য বলে উল্লেখ করেন। পিটসবার্গ পোস্ট-গেজেট পত্রিকার রব ওয়েন যৌনদৃশ্যগুলি যথেষ্ট খোলামেলা না হওয়াটিকে ছবির অন্যতম প্রধান দুর্বলতা এবং ছবির সমাপ্তির অংশটিকে নির্দিষ্টভাবে দুর্বল ও নির্বোধোচিত বলে উল্লেখ করেন। দ্য নিউ ইয়র্ক টাইমস পত্রিকার মাইক হেলও ছবিটি সম্পর্কে স্ট্যাসির মন্তব্যেরই প্রতিধ্বনি করেন। তিনি বলেন যে, দ্য ব্লু লেগুন ছবির অস্কার-মনোনীত সিনেম্যাটোগ্রাফার নেস্টর অ্যালমেনড্রোসের সমতুল্য কাজ এই ছবিতে না দেখা গেলেও হাস্যরস ও কৈশোরের উৎকণ্ঠার ব্যাপারে কোনও কোনও ক্ষেত্রে এই ছবির চিত্রায়ন অনেক প্রাঞ্জল এবং ছবির মুখ্য চরিত্রে অভিনয়কারী দুই অভিনেতাকেও পূর্ববর্তী ছবির মুখ্য অভিনেতাদের তুলনায় ভালো কাজ করেছেন।
অ্যাসগার্ডিয়া
অ্যাসগার্ডিয়া একটি প্রস্তাবিত জাতিসত্ত্বা যার অবস্থান হবে মহাশূন্যে। এটি ভিয়েনায় অবস্থিত অ্যারোস্পেস ইন্টারন্যাশনাল রিসার্চ সেন্টার-এর একটি উদ্যোগ।
অ্যাসগার্ডিয়ার ঘোষণা দেয়া হয় ১২ অক্টবর, ২০১৬ তে। এর স্বপ্নদ্রষ্টা ইগর আশুরবেলি একজন খ্যাতনামা বিজ্ঞানী, অ্যারোস্পেস ইন্টারন্যাশনাল রিসার্চ সেন্টারের প্রতিষ্ঠাতা এবং ইউনেস্কো-এর মহাকাশ বিজ্ঞান কমিটির সভাপতি।
গ্যাংনাম স্টাইল
গ্যাংনাম স্টাইল হল (강남스타일, ) দক্ষিণ কোরিয়ার গায়ক অনুযায়ী ১৮তম কে-পপ একক শিল্পী সাই। তার ষষ্ঠ স্টুডিও অ্যালবাম সাই ৬ (ছয় বিধি) এর প্রথম একক অ্যালবাম, পর্ব ১ হিসেবে গানটি জুলাই ২০১২ সালে মুক্তি পেয়েছে এবং দক্ষিণ কোরিয়ার জেন চার্টে নম্বর এক হিসেবে আত্মপ্রকাশ পেয়েছে ছিল। ২১শে ডিসেম্বর, ২০১২ সালে "গ্যাংনাম স্টাইল" ইউটিউব এর প্রথম ভিডিও যা বিলিয়ন মানুষ দেখেছে। জাস্টিন বিবারের "বেবি" একক গানটির পরেই এটি সাইটির সর্বাধিক দেখা ভিডিও ছিল। ১৭ই জুলাই, ২০১৩ সালে পর্যন্ত ইউটিউব এ ১,৭৪৬ মিলিয়ন মানুষ দেখেছে।
দক্ষিণ কোরিয়ার রাজধানী সিউলে গ্যাংনাম বলে একটা এলাকা আছে। সেখানকার বিলাসবহুল জীবনযাপনকারীদের ব্যঙ্গ করেই এ গান গাওয়া হয়েছে। গানটির কথা যতটা না মজার, তার চেয়ে বেশি অদ্ভুত দক্ষিণ কোরিয়ার সঙ্গীতশিল্পী সাইয়ের ঘোড়া-নাচ। অদ্ভুতুড়ে এ নৃত্যশৈলী কাঁপিয়ে দিয়েছে পুরো বিশ্ব।
সর্বোচ্চ দেখা ভিডিও
এখন পর্যন্ত গোটা বিশ্বে ভিডিওটি দেখা হয়েছে ৪৪৯ কোটি ৯২ লাখ বার। ২.৫ কোটি ব্যক্তি ইউটিউবে গ্যাংনাম স্টাইলকে পছন্দ করেছেন। ফলে গানটি এখন গিনেস বুকের পাতায় স্থান পেয়েছে। এর আগে ২০১০ সালে কিশোর সঙ্গীতশিল্পী জাস্টিন বিবারের গাওয়া ‘বেবি’ সবচেয়ে জনপ্রিয় ইউটিউব ভিডিও ছিল। বিবারের ম্যানেজার স্কুটার ব্রনের টুইটার অ্যাকাউন্টে গানটি পোস্ট করা পর থেকে যুক্তরাষ্ট্র গ্যাংনাম জ্বরে আক্রান্ত।
গ্যাংনাম জ্বর
২০১২ সালের জুলাইয়ে রিলিজ হওয়ার পর গ্যাংনাম জ্বরে কাঁপছে বিশ্ব। এরই ধারাবাহিকতায় সাইয়ের গাওয়া এ গান এখন ভিডিও শেয়ারিং ওয়েবসাইট ইউটিউবের সবচেয়ে জনপ্রিয় ভিডিও। শুধু সঙ্গীতপ্রেমীরাই নয়, টি২০ ওয়ার্ল্ড কাপজয়ী ওয়েস্ট ইন্ডিজ, ফিলিপাইনের কারাবন্দিরা, চীনের জনপ্রিয় শিল্পী আই ওইওই, জাতিসংঘের মহাসচিব বান কি মুন, চীনা রোবট, বলিউডের নায়ক অমিতাভ বচ্চন, শাহরুখ খানসহ মহাতারকাদের অনেকে এখন গ্যাংনাম জ্বরে আক্রান্ত। এ গান নিয়ে অনেক জায়গায় প্যারোডি ভিডিও বানানো হয়েছে। যুক্তরাজ্যের ইটন কলেজের ছাত্ররা এবং টিভি সিরিজ স্টার ট্রেকের ভাষা লিংঅনে গ্যাংনাম স্টাইল গাওয়া প্যারোডি বেশ পরিচিতি লাভ করেছে।
আঞ্চলিক ইন্টারনেট নিবন্ধন
thumb|300px|আঞ্চলিক ইন্টারনেট নিবন্ধনের বিভিন্ন অঞ্চলের মানচিত্র আঞ্চলিক ইন্টারনেট নিবন্ধন (Regional Internet registry), সংক্ষেপে আরআইআর (RIR) হচ্ছে কয়েকটি সংগঠন, যারা বিশ্বেজুড়ে ইন্টারনেট নম্বরের বিস্তৃতি ও নিবন্ধন সংক্রান্ত ব্যবস্থাপনাকার্য পরিচালনা করে। এসব সংগঠনের প্রত্যেকের জন্য সুনির্দিষ্ট ভৌগোলিক অঞ্চলসীমা রয়েছে, এবং তারা শুধুমাত্র তাদের নিজ নিজ অঞ্চলেই কার্যক্রম পরিচালনা করে থাকে। ইন্টারনেট নম্বরের মধ্যে রয়েছে আইপি ঠিকানা ও স্বয়ংক্রিয় সিস্টেম নম্বর। বর্তমানে বিশ্বে মোট ৫টি নিবন্ধ সংগঠন রয়েছে।
এমা তাহাপারি
এমা তাহাপারি (জন্ম ৭ এপ্রিল ১৯৬১) একজন ইন্দোনেশীয় স্প্রিন্টার। তিনি ১৯৮৪ গ্রীষ্মকালীন অলিম্পিকে মহিলাদের ২০০ মিটারে প্রতিদ্বন্দ্বিতা করেছিলেন।
আইয়ুবীয় রাজবংশ
পটভূমি
সালাহউদ্দিন মূলতঃ সিরিয়ার নুরুদ্দীনের অধীনে চাকরি করতেন। নুরুদ্দীনের সৈন্যদলকে ফাতিমীয় মিসরে ক্রুসেডারদের বিরুদ্ধের নেতৃত্ব দিয়েছিলেন। সেক্ষেত্রে তিনি উজির হিসেবে পদোন্নতি পান। নুরুদ্দীনের মৃত্যুর পর সালাহউদ্দিন নিজেকে প্রথম মিসরের সুলতান হিসেবে ঘোষণা করেন। নিজেকে সুলতান ঘোষণা করে তিনি দ্রুতগতিতে নিজের সালতানাতের সীমানা বৃদ্ধি করতে থাকেন। মিসরের সীমান্ত পেরিয়ে পূর্বসুরী নুরুদ্দীনের ভূমিসহ লেভান্ত, হিজায, ইয়েমেন, উত্তর নুবিয়া, তারাবুলুস, বারকাহ, দক্ষিণ আনাতোলিয়া, কুর্দীদের জাতীয় ভূমি উত্তর ইরাক পর্যন্ত প্রসারিত করেন। নিজের সালতানাতকে হিজাযের অন্তর্ভুক্ত করায় তিনিই সর্বপ্রথম খাদেমুল হারামাইন শরিফাইন উপাধিটি ধারণ করেন। (মক্কা ও মদিনার উভয় মসজিদ হিজাযের অন্তভুক্ত।) ক্রুসেডারদের বিরুদ্ধে আরব মুসলিম ভূমিগুলো একত্রিত করার জন্য সালাহউদ্দীনের নিজ শাসনের প্রথম দশ বছরে পরিচালনা করা সামরিক অভিযানগুলো তার সালতানাতের সাড়ে তিন শতাব্দীর জন্য সাধারণ সীমানা ও প্রভাব-প্রতিপত্তি তৈরী করে দেয়। জেরুজালেম রাজ্যসহ অধিকাংশ ক্রুসেডার রাষ্ট্রসমূহ সালাহউদ্দিনের হাতেই ১১৮৭ খ্রিস্টাব্দে হিত্তিনের যুদ্ধে পরাস্ত হয়েছিল। যদিও ক্রুসেডাররা ১১৯০ এর দশকে ফিলিস্তিনের উপকূল পুনরায় দখল করে নিয়েছিল।
১১৯৩ খ্রিস্টাব্দে সালাহউদ্দিনের মৃত্যুর পর তার সন্তানের সালতানাতের ক্ষমতার জন্য প্রতিদ্বন্দ্বিতা করেছিল। কিন্তু সালাহউদ্দিনের ভাই প্রথম আদিল ১২০০ খ্রিস্টাব্দে সুলতান হন। পরবর্তী সকল আইয়ুবীয় সুলতানরা তারই বংশধর ছিলেন। ১২৩০ এর দশকে সিরিয়ার আমিররা মিসর এবং আইয়ুবীয় রাজত্ব থেকে স্বাধীন হওয়ার চেষ্টা করেছিলেন। তবে ১২৪৭ খ্রিস্টাব্দে সালিহ আইয়ুব আলেপ্পো ব্যতীত সিরিয়ার অধিকাংশ এলাকা দখল করে ঐক্য প্রতিষ্ঠিত করেন। তবে ততদিনে ইয়েমেন, হিজায আর মেসোপটেমিয়ার কিছু অংশের স্থানীয় রাজবংশের লোকেরা সেসব অঞ্চল থেকে আইয়ুবীয়দের ক্ষমতা লুপ্ত করেছিল। ১২৪৯ খ্রিস্টাব্দে সালিহ আইয়ুবের মৃত্যুর পর তার সন্তান মুয়াজ্জম তুরানশাহ তার উত্তরসূরী নির্বাচিত হন। কিন্তু সামান্য কিছুদিন পরেই তাকে তার মামলুক জেনারেলরা উৎখাত করেন। তারা তখন নীল বদ্বীপে ক্রুসেডারদের আক্রমণকে প্রতিহত করেছিল। এই ঘটনা মিশরের কার্যকরী আইয়ুবীয় ক্ষমতা শেষ করে দেয়। আলেপ্পোর আমির নাসির ইউসুফের নেতৃত্বে সিরিয়ার আমিরদের একটি দল মিশরকে আইয়ুবীয়দের অধীনে রাখার চেষ্টা করলেও সেটা ব্যর্থ হয়। ১২৬০ খ্রিস্টাব্দে মঙ্গোলরা আলেপ্পো দখল করে নেয় এবং খুব দ্রুতই আইয়ুবীয়দের বাকি থাকা অঞ্চলগুলোও দখলে নিয়ে নেয়। কিন্তু খুব দ্রুতই মামলুকরা সেসব অঞ্চল মঙ্গোলদের হাত থেকে ফিরিয়ে নেয়। শুধুমাত্র হামায় ১৩৪১ খ্রিস্টাব্দে আইয়ুবীয়দের পদত্যাগের আগপর্যন্ত সেখানে মামলুক কর্তৃক আইয়ুবীয়দের ক্ষমতা বজায় থাকে।
খুব কম সময় রাজত্ব করলেও আইয়ুবীয়রা এই অঞ্চলে খুব পরিবর্তনমূলক প্রভাব ফেলেছিল। তাদের রাজত্বের পূর্বে মিশর ফাতেমীয়দের অধীনে শিয়াদের খিলাফত হিসেবে আনুষ্ঠানিকভাবে তাদের কর্তৃত্বে ছিল। কিন্তু আইয়ুবীয়দের ক্ষমতাগ্রহণের পরে মিশর প্রভাবশালী সুন্নী রাজনৈতিক ও সামরিক শক্তি হিসেবে গড়ে উঠে। এছাড়া পুরো আরবের, বরং মুসলিম সাম্রাজ্যসমূহে এটি অর্থনৈতিক ও সাংস্কৃতিক কেন্দ্র হয়ে যায়। আইয়ুবীয় শাসন অর্থনৈতিকভাবে সমৃদ্ধির যুগের সূচনা করে। তাদের প্রদত্ত সুযোগ ও পৃষ্ঠপোষকতায় সুন্নী মুসলিমদের বুদ্ধিবৃত্তিক কার্যকলাপের পুনরায় উত্থানের সূচনা হয়। এই সংক্ষিপ্ত সময়েই তাদের প্রধান শহরগুলোতে অসংখ্য মাদরাসা নির্মাণের মাধ্যমে তারা এই অঞ্চলে সু্ন্নী মুসলিমদের আধিপত্যকে জোরালোভাবে শক্তিশালী করে। তারা এমন সম্মানের একটি জায়গা হিসেবে মিশরকে প্রতিষ্ঠা করেছিল যে, মামলুকদের হাতে তাদের পতনের পরও তাদের সীমানা করে দেয়া সালতানাত আরো ২৬৭ বছর মিশর, লেভান্ত, হিজায এবং ইয়েমেনে মিশর সালতানাতের ক্ষমতা বজায় থাকে। শেষপর্যন্ত ১৫১৭ খ্রিস্টাব্দে উসমানীয়দের হাতে মামলুকদের পতন ঘটলে মিশর তার প্রাধান্য হারায়।
সালাহউদ্দিন জেরুজালেম পুনরুদ্ধারে প্রধান কৃতিত্ব রাখেন। ক্রুসেডাররা এই বিজয়ের ৯৯ বছর পূর্বে খোদ মিশর শহর পর্যন্ত দখল করে ফেলেছিল। এত শক্তিশালী রাজ্যকে বিজয় করার জন্য সালাহউদ্দীনকে তার সালতানাতের অধীন ছিল এমন বর্তমান দেশগুলোতে বর্তমান সময়েও জাতীয় বীর হিসেবেই পরিচিত। বিশেষতঃ মিশর, সিরিয়া, ফিলিস্তিন আর তার জন্মভূমি ইরাকে। সিরিয়া বাদে উল্লেখিত প্রতিটি দেশই তার আভিজাতিক ঈগলকে তাদের জাতীয় কোট অব আর্মস হিসেবে ব্যবহার করে থাকে।
উদ্ভব
থাম্ব|258x258px|সালাহউদ্দিনের আসল [[সালাহুদ্দিনের ঈগল|ঈগলের পরিলেখ। কায়রো দূর্গে, মিশর।]] আইয়ুবীয় রাজবংশের পূর্বপুরুষ নাজমুদ্দিন আইয়ুবের পিতা শাযী কুর্দী রাওয়াদিয়া গোত্রের অন্তর্ভুক্ত ছিলেন। রাওয়াদিয়া গোত্র হাযাবানি গোত্রের অন্তর্গত ছিল। আইয়ুবের পূর্বপুরষরা উত্তর আর্মেনিয়ার দাবিল বা দিভিন শহরে বসতি স্থাপন করেছিলেন। রাওয়াদিয়ারা দিভিন শহরে প্রভাবশালী কুর্দী গোষ্ঠী হিসেবেই প্রসিদ্ধ ছিল। তারা রাজনৈতিক ও সামরিক অভিজাতদের অংশ ছিল। তুর্কী জেনারেলরা দিভিন শহর কুর্দী রাজা থেকে দখলে নিয়ে নিলে শহরের পরিস্থিতি প্রতিকূলে চলে যায়। শাযী তার পুত্র আইয়ুব ও আসাদুদ্দীন শিরকুহকে সাথে নিয়ে সেখান থেকে বেরিয়ে পড়েন। সেলজুকদের পক্ষ থেকে উত্তর মেসোপটেমিয়ার সামরিক শাসক মুজাহিদুদ্দীন বেহরোজ তার বন্ধু ছিলেন। তিনি শাযীকে আমন্ত্রণ করেন এবং তিকরিতের শাসক হিসেবে নিয়োগ দেন। শাযীর মৃত্যুর পর তার সন্তান আইয়ুব শহরের শাসনে তার উত্তরাধিকার হিসেবে নিযুক্ত হন, আর তার ভাই শিরকুহ তার সহকারী হিসেবে নিয়োগ পান। তারা দুই ভাই মিলে শহরের বিষয়গুলো খুব সুন্দরভাবে সমাধান করেন। এরফলে তারা খুব দ্রুতই শহরের বাসিন্দাদের মধ্যে জনপ্রিয়তা অর্জন করেন। এরমধ্যে একটি যুদ্ধে মসুলের শাসক ইমাদউদ্দিন জেনগি আব্বাসীয় খলীফা মুসতারশিদ ও বেহরুজের কাছে পরাজিত হন। যুদ্ধে পরাজিত হয়ে পশ্চাদপসরণের সময়ে জেনগি তিকরিত হয়ে মসুল পৌঁছার চিন্তা করেন। তিনি আইয়ুবের কাছে এইকাজে সহায়তা ও নিরাপত্তা চান। আইয়ুব তাকে সহায়তা করেন এবং দজলা নদীতে নৌকায় করে তাকে নিরাপদে মসুল পৌঁছে দেন।
জেনগিকে সহায়তা করার অভিযোগে আব্বাসীয় কর্তৃপক্ষ আইয়ুবের বিরুদ্ধে কঠিন ব্যবস্থা নেয়ার চিন্তা করে। এদিকে আরেকটি ভিন্ন ঘটনায় বেহরুজের সাথেও তার ভাইয়ের শত্রুতা সৃষ্টি হয়। ঘটনাটি এমন, বেহরুজের একজন বিশ্বস্ত ব্যক্তি একজন মহিলাকে যৌন নির্যাতন করেছিল। যার ফলে শিরকুহ তাকে হত্যা করেন। এই উভয় ঘটনার প্রভাবে আব্বাসীয় দরবার থেকে আইয়ুব এবং শিরকুহ উভয়ের বিরুদ্ধে গ্রেফতারি পরোয়ানা জারি করা হয়। কিন্তু তারা গ্রেফতার হবার আগেই তিকরিত থেকে পলায়ন করে মসুল চলে যান। এই ঘটনা ১১৩৮ খ্রিস্টাব্দের। তারা মসুল পৌঁছলে জেনগি তাদের সকল বন্দোবস্ত করে দেন। তাদেরকে নিজের কাজে নিযুক্ত করে দেন। আইয়ুব বালবেকের সেনাপতি নিযুক্ত হন আর শিরকুহকে জেনগির পুত্র নুরউদ্দিনের বাহিনীতে যুক্ত করা হয়। ইতিহাসবিদ আবদুল আলীর মতে, জেনগি পরিবারের তত্ত্বাবধান ও পৃষ্ঠপোষকতার ফলেই আইয়ুবীয় পরিবার প্রসিদ্ধি লাভ করে।
মিশরে প্রতিষ্ঠা
থাম্ব|সালাহউদ্দিনের চিত্র অঙ্কিত একটি [[দিরহাম। আনু. ১১৮৯ খ্রি.]] ১১৬৪ খ্রিস্টাব্দে নুরউদ্দিন নৈরাজ্যপূর্ণ মিশরে ক্রুসেডারদের শক্ত অবস্থান তৈরিতে বাঁধা দেয়ার জন্য শিরকুহকে একটি বাহিনীসহ প্রেরণ করেন। শিরকুহ তখন আইয়ুবপুত্র সালাহউদ্দিনকে একজন কমান্ডিং অফিসার হিসেবে তালিকাভুক্ত করেন। তারা সফলভাবে মিশরের উজির দিরগামকে পরাজিত করেন এবং তার পূর্বসূরী শাওয়ারকে পুনঃস্থাপিত করেন। শাওয়ার শিরকুহকে সেনাবাহিনী নিয়ে মিশর ছেড়ে যেতে বলেন। কিন্তু শিরকুহ প্রত্যাখ্যান করে বলেন, যতক্ষণ নুরউদ্দিন চাইবেন তিনি অবস্থান করবেন। এইকারণে পরবর্তী কয়েক বছরে শিরকুহ এবং সালাহউদ্দিনকে ক্রুসেডার ও শাওয়ারের সংযুক্ত বাহিনীর মুখোমুখি হতে হয়। প্রথমে বিলবাইসে, তারপর গিজার নিকটবর্তী একটি ভূমিতে এরপর আলেকজান্দ্রিয়ায় তারা উভয় বাহিনীকে পরাজিত করেন। শিরকুহ মিশরের নিম্নভূমিতে ক্রুসেডারদের প্রতিহত করতে গিয়েছিলেন, যখন সালাহউদ্দিন তাকে রক্ষা করতে আলেকজান্দ্রিয়ায় লড়াই করেন।
তুরান শাহকে ফাতেমীয় সেনাবাহিনীর পঞ্চাশ হাজার শক্তিশালী নুবিয়ান রেজিমেন্ট দ্বারা পরিচালিত কায়রোতে বিদ্রোহ দমন করার জন্য আদেশ দিয়ে সালাহউদ্দিন মিশরে তার নিয়ন্ত্রণ সুসংহত করেন। এই সাফল্যের পর সালাহউদ্দিন তার পরিবারের সদস্যদের দেশে উচ্চ-পদস্থ পদ প্রদান করা শুরু করেন এবং শিয়া মুসলিম অধ্যুষিত কায়রোতে সুন্নি মুসলিম প্রভাব বৃদ্ধি করেন। শহরে সুন্নি ইসলামের আইনশাস্ত্রের মালিকি মাযহাবের জন্য একটি মাদরাসা নির্মাণের আদেশ দেন, এবং আরেকটি ফুসতাতে শাফিঈ মাযহাবের জন্য মাদরাসা নির্মাণ করেন। তিনি নিজে শাফিঈ ছিলেন। ১১৭১ সালে আল আদিদ মারা যান এবং সালাহউদ্দিন এই ক্ষমতার শূন্যতার সুযোগ নিয়ে কার্যকরভাবে দেশের নিয়ন্ত্রণ গ্রহণ করেন। ক্ষমতা দখলের পর তিনি বাগদাদ-ভিত্তিক আব্বাসীয় খিলাফতের প্রতি মিশরের আনুগত্য পরিবর্তন করেন যেটি সুন্নি ইসলামকে মেনে চলে।
উত্তর আফ্রিকা ও নুবিয়া বিজয়
সালাহউদ্দিন ১১৭১-৭২ সালে আলেকজান্দ্রিয়ায় গিয়েছিলেন এবং শহরে অনেক সমর্থক, কিন্তু সামান্য অর্থের কারণে নিজেকে সঙ্কটের সম্মুখীন হতে দেখেছিলেন। মিশরের আইয়ুবী আমীরদের দ্বারা সেখানে একটি পারিবারিক কাউন্সিল অনুষ্ঠিত হয়েছিল যেখানে সিদ্ধান্ত নেওয়া হয়েছিল যে সালাহউদ্দিনের ভ্রাতুষ্পুত্র মুযাফফর তাকিউদ্দিন উমর ৫০০ সৈন্য নিয়ে মিশরের পশ্চিমে বারকা (সাইরেনিকা) উপকূলীয় অঞ্চলের বিরুদ্ধে একটি অভিযান শুরু করবেন। অশ্বারোহী অভিযানের ন্যায্যতা দেওয়ার জন্য বারকার বেদুইন উপজাতিদের কাছে একটি চিঠি পাঠানো হয়েছি।, তাদের যাত্রীদের ডাকাতির জন্য তাদের তিরস্কার করা হয়েছিল এবং তাদের কর (যাকাত) প্রদানের নির্দেশ দেওয়া হয়েছিল। পরে সেটি তাদের পশুসম্পদ থেকে সংগ্রহ করা হয়েছিল।
১১৭২ সালের শেষের দিকে নুবিয়ার প্রাক্তন ফাতিমি সৈন্যদের দ্বারা আসওয়ান অবরোধ করা হয়েছিল এবং শহরের গভর্নর কানযুদ্দৌলা; যিনি একজন প্রাক্তন ফাতিমীয় অনুগত ছিলেন, তিনি সালাহউদ্দিনের নিকট শক্তিবৃদ্ধির অনুরোধ করেছিলেন। সালাহউদ্দিন তার অনুরোধ গ্রহণ করেন। নুবিয়ানরা আসওয়ান ত্যাগ করার পরে শক্তিবৃদ্ধি এসেছিল, কিন্তু তুরান শাহের নেতৃত্বে আইয়ুবীয় বাহিনী ইব্রিম শহর দখল করার পরে উত্তর নুবিয়ার দিকে অগ্রসর হয় এবং সেটি জয় করে। তুরান শাহ এবং তার কুর্দি সৈন্যরা সেখানে অস্থায়ীভাবে অবস্থান করে। ইব্রিম থেকে তারা আশেপাশের অঞ্চলে অভিযান চালায়। ডঙ্গোলা-ভিত্তিক নুবিয়ান রাজার কাছ থেকে একটি যুদ্ধবিরতির প্রস্তাব পেশ করার পরে তাদের অভিযান কার্যক্রম বন্ধ করা হয়। যদিও তুরান-শাহ-এর প্রাথমিক প্রতিক্রিয়া ছিল যুদ্ধ বন্ধ করার বিরোধী। কিন্তু পরে তিনি ডোঙ্গোলায় একজন দূত পাঠান, যিনি ফিরে তুরান-শাহকে সাধারণভাবে শহর এবং নুবিয়ার দারিদ্র্যের বর্ণনা দেন। ফলস্বরূপ আইয়ুবীয়রা তাদের ফাতেমীয় পূর্বসূরিদের মত এই অঞ্চলের দারিদ্র্যতার কারণে নুবিয়ার আরও দক্ষিণমুখী অভিযান থেকে নিরুৎসাহিত হয়েছিল। কিন্তু আসওয়ান এবং উচ্চ মিশরের সুরক্ষার নিশ্চয়তা দিতে নুবিয়ার প্রয়োজন ছিল। ১১৭৫ সালে ইব্রিমের আইয়ুবীয় গ্যারিসন মিশরে প্রত্যাহার করে।
১১৭৪ সালে মুযাফফর উমরের অধীনে একজন সেনাপতি শরফুদ্দিন কারাকুশ তুর্কি ও বেদুইনদের একটি সেনাবাহিনী নিয়ে নরম্যানদের কাছ থেকে ত্রিপোলি জয় করেন। পরবর্তীকালে যখন কিছু আইয়ুবী বাহিনী শামে ক্রুসেডারদের সাথে যুদ্ধ করেছিল, তখন তাদের আরেকটি বাহিনী শরফুদ্দিনের অধীনে ১১৮৮ সালে আলমোহাদদের কাছ থেকে কাইরুয়ানের নিয়ন্ত্রণ দখল করে।
আরব বিজয়
১১৭৩ সালে, সালাহউদ্দিন তুরান শাহকে ইয়েমেন এবং হেজাজ জয় করতে পাঠান। মুসলিম লেখক ইবনুল আসির এবং পরবর্তীকালে মাকরিজি লিখেছেন যে, ইয়েমেন বিজয়ের পিছনে যুক্তি ছিল একটি আইয়ুবীয়দের ভয় ছিল যে মিশর যদি নুরুদ্দিনের হাতে পড়ে, তাদেরকে দূরবর্তী অঞ্চলে আশ্রয় নিতে হতে পারে। ১১৭৪ সালের মে মাসে তুরান শাহ জাবিদ জয় করেন এবং সেই বছরই এডেন দখল করেন। এডেন ভারত মহাসাগরে রাজবংশের প্রধান সামুদ্রিক বন্দর এবং ইয়েমেনের প্রধান শহর হয়ে ওঠে, যদিও আইয়ুবীয় ইয়েমেনের সরকারী রাজধানী ছিল তাইজ। আইয়ুবীয়দের আবির্ভাব শহরে নতুন করে সমৃদ্ধির সময়কালের সূচনা করে যা এর বাণিজ্যিক অবকাঠামোর উন্নতি, নতুন প্রতিষ্ঠানের প্রতিষ্ঠা এবং নিজস্ব মুদ্রা তৈরি করে। এই সমৃদ্ধির পরে আইয়ুবীরা একটি নতুন কর কার্যকর করে যা গ্যালি নৌকা দ্বারা সংগ্রহ করা হয়েছিল।
তুরান শাহ ১১৭৫ সালে সানার পাহাড়ী শহর জয় করে বাকি থাকা হামদানী শাসকদের তাড়িয়ে দেন। ইয়েমেন বিজয়ের সাথে সাথে আইয়ুবীয়রা একটি উপকূলীয় নৌবহর তৈরি করেছিল। আসাকিরুল বাহরিয়া নামে, যেটি তারা তাদের নিয়ন্ত্রণে থাকা সমুদ্র উপকূলগুলোকে পাহারা দিতে এবং জলদস্যুদের আক্রমণ থেকে রক্ষা করতে ব্যবহার করেছিল। ইয়েমেন বিজয় অত্যন্ত তাৎপর্যপূর্ণ ছিল কারণ আইয়ুবীয়রা পূর্ববর্তী তিনটি পৃথক স্বাধীন রাষ্ট্রকে (জাবিদ, এডেন এবং সানা) একক শক্তির অধীনে একত্রিত করতে সক্ষম হয়েছিল। যাইহোক, যখন তুরান শাহকে ১১৭৬ সালে ইয়েমেনে তার গভর্নর পদ থেকে বদলি করা হয়, তখন এই অঞ্চলে বিদ্রোহ শুরু হয় এবং ১১৮২ সাল পর্যন্ত এই বিদ্রোহ প্রশমিত হয়নি। অবশেষে ১১৮২ সালে সালাহউদ্দিন তার অন্য ভাই তুগতেকিন সাইফুল ইসলামকে ইয়েমেনের গভর্নর হিসেবে নিযুক্ত করার পর বিদ্রোহের নিষ্পত্তি হয়। ইয়েমেনের আইয়ুবীয় নায়েব (ডেপুটি গভর্নর) উসমান জান্দজিলি তুরান শাহ ইয়েমেনে ফিরে আসার পর ১১৮০ সালে হাদরামাউতের বৃহত্তর অংশ জয় করেন।
ইয়েমেন থেকে, আরো স্পষ্টভাবে বলতে গেলে মিশর থেকে, আইয়ুবীয়দের লক্ষ্য ছিল লোহিত সাগরের বাণিজ্য পথগুলোতে আধিপত্য বিস্তার করা যার উপর মিশর নির্ভর করে এবং তাই হেজাজের উপর তাদের দখল শক্ত করার চেষ্টা করেছিল, যেখানে একটি গুরুত্বপূর্ণ বাণিজ্যবন্দর ইয়ানবু অবস্থিত ছিল। লোহিত সাগরের দিকে বাণিজ্যে সুবিধা করতে, আইয়ুবীরা বণিকদের সাথে লোহিত সাগর-ভারত মহাসাগরের বাণিজ্য রুট বরাবর সুবিধা তৈরি করেছিল। আইয়ুবীয়রা ইসলামের পবিত্র শহর মক্কা ও মদিনার উপরও সার্বভৌমত্বের মাধ্যমে খিলাফতের মধ্যে বৈধতার দাবিকে সমর্থন করতে চেয়েছিল। সালাহউদ্দিন কর্তৃক গৃহীত বিজয় এবং অর্থনৈতিক অগ্রগতি কার্যকরভাবে এই অঞ্চলে মিশরের আধিপত্য প্রতিষ্ঠা করে।
সিরিয়া ও মেসোপটেমিয়া বিজয়
যদিও তখনও নুরুদ্দিনের একজন সামন্ত ছিলেন, কিন্তু সালাহউদ্দিন একটি ক্রমবর্ধমান স্বাধীন পররাষ্ট্র নীতি গ্রহণ করেছিলেন। ১১৭৪ সালে নুরুদ্দিনের মৃত্যুর পর এই স্বাধীনতা আরও প্রকাশ্যে উচ্চারিত হয়। এরপরেই সালাহউদ্দিন জেনগিদের কাছ থেকে সিরিয়া জয় করতে রওনা হন এবং ২৩ নভেম্বর তাকে শহরের গভর্নর দামেস্কে স্বাগত জানান। ১১৭৫ সাল নাগাদ তিনি হামা এবং হিমসের নিয়ন্ত্রণ নিয়েছিলেন, কিন্তু আলেপ্পো অবরোধ করার পর দখল করতে ব্যর্থ হন। হিমসের নিয়ন্ত্রণ ১১৭৯ সালে শিরকুহের বংশধরদের কাছে হস্তান্তর করা হয়েছিল এবং হামা সালাহউদ্দিনের ভ্রাতুষ্পুত্র মুযাফফর উমরকে দেওয়া হয়েছিল। সালাহউদ্দিনের সাফল্য সে সময় জেনগিদের প্রধান মসুলের আমির সাইফুদ্দিনকে শঙ্কিত করেছিল, যিনি সিরিয়াকে তার পরিবারের সম্পত্তি হিসাবে বিবেচনা করতেন। তিনি ক্ষুব্ধ হয়েছিলেন যে, সিরিয়া নুরুদ্দিনের একজন প্রাক্তন কর্মচারী দ্বারা দখল করা হচ্ছে। হামার কাছে সালাহউদ্দিনের মোকাবিলা করার জন্য তিনি একটি বাহিনী প্রস্তুত করেন। যদিও তার সৈন্যদল সংখ্যায় অনেক বেশি ছিল, কিন্তু সালাহউদ্দিন এবং তার প্রবীণ সৈন্যরা সিদ্ধান্তমূলকভাবে জেনগিদের পরাজিত করেছিল। বিজয়ের পর সালাহউদ্দিন নিজেকে রাজা ঘোষণা করেন এবং জুমার নামাজে এবং ইসলামি মুদ্রায় সালিহ ইসমাইল মালিক (নুরুদ্দিনের কিশোর পুত্র) নামের পরিবর্তে তার নিজের নাম দ্বারা প্রতিস্থাপন করেন। আব্বাসীয় খলিফা আল মুস্তাদি সদয়ভাবে সালাহউদ্দিনের ক্ষমতা গ্রহণকে স্বাগত জানান এবং তাকে "মিশর ও সিরিয়ার সুলতান" উপাধি দেন।
১১৭৬ সালের বসন্তে জেনগি এবং আইয়ুবীয়দের মধ্যে আরেকটি বড় সংঘর্ষ ঘটে। এবার সুলতান পর্বতের কাছাকাছি একটি গ্রামে, যেটি আলেপ্পো থেকে 15 km দূরে। সালাহুদ্দিন আবারও বিজয়ী হন, কিন্তু সাইফুদ্দিন গাজি অল্পের জন্য পালাতে সক্ষম হন। আইয়ুবীয়রা উত্তরে সিরিয়ার অন্যান্য শহর যেমন মারাতুন নুমান, আজাজ, বুজা এবং মানবিজ জয় করতে অগ্রসর হয়েছিল, কিন্তু দ্বিতীয় অবরোধের সময় আলেপ্পো দখল করতে ব্যর্থ হয়েছিল। যদিও একটি চুক্তি করা হয়েছিল। যেখানে আলেপ্পোর গভর্নর গুমুশতিগিন এবং হিসনে কাইফা এবং মারদিনে তার সহযোগীরা সালাহুদ্দিনকে সিরিয়ায় আইবীয়দের রাজত্বের সার্বভৌম হিসাবে স্বীকৃতি দেবে। চুক্তি মোতাবেক সালাহুদ্দিন গুমুশতিগিন এবং সালিহ মালিককে আলেপ্পোতে তাদের শাসন অব্যাহত রাখতে অনুমতি দিয়েছিলেন।
সালাহুদ্দিন সিরিয়ায় থাকাকালীন তার ভ্রাতা আদিল মিশর শাসন করছিলেন। ১১৭৪-৭৫ সালে আসওয়ানের কানযুদ দাওলা ফাতিমীয় শাসন পুনরুদ্ধারের চিন্তায় আইয়ুবীয়দের বিরুদ্ধে বিদ্রোহ করে। তার পিছনে শক্তির যোগান দিচ্ছিল স্থানীয় বেদুঈন ও নুবিয়ানরা৷ এছাড়াও তারা আর্মেনীয়সহ অন্যান্য অনেক গোষ্ঠীর সহায়তা পেয়েছিল। কাকতালীয়ভাবে বা সম্ভবত সমন্বয় করেই আব্বাস বিন শাদি একইসময়ে নীলনদের পাশে কুস শহরের পুরোভাগে বিদ্রোহ শুরু করেন। কিন্তু আদিল উভয় বিদ্রোহই পর্যদুস্ত করেন। সেই বছরের বাকি সময় এবং ১১৭৬ সালের গোড়ার দিকে, কারাকুশ পশ্চিম উত্তর আফ্রিকায় তার অভিযান চালিয়ে যান, যা মাগরেব শাসনকারী মুওয়াহহিদিনদের সাথে আইয়ুবীয়দের সংঘাতের মধ্যে নিয়ে আসে।
১১৮২ সালের মে মাসে সালাহুদ্দিন একটি সংক্ষিপ্ত অবরোধের পর আলেপ্পো দখল করেন। শহরের তৎকালীন নতুন গভর্নর দ্বিতীয় ঈমাদুদ্দিন জেনগি তার প্রজাদের কাছে অজনপ্রিয় ছিলেন। তিনি আলেপ্পো সমর্পণ করেন যখন সালাহদিন সিনজার, রাক্কা এবং নুসাইবিনের উপর দ্বিতীয় জেনগির পূর্বের নিয়ন্ত্রণ পুনরুদ্ধার করতে সম্মত হন। জেনগির এলাকাগুলো পরবর্তীতে আইয়ুবীয়দের অধীনস্থ অঞ্চল হিসাবে কাজ করে। আলেপ্পো আনুষ্ঠানিকভাবে ১২ জুন আইয়ুবীয়দের দখলে আসে। পরের দিন, সালাহুদ্দিন ক্রুসেডার-নিয়ন্ত্রিত অ্যান্টিওকের কাছে হারিমের দিকে অগ্রসর হন এবং শহরটি দখল করেন। হারিমের গ্যারিসন তাদের নেতা সুরহাককে জোরপূর্বক বহিষ্কার করে, যাকে তখন মুযাফফরর উমর সংক্ষিপ্ত সময়ের জন্য আটক করে ছেড়ে দেন। আলেপ্পোর আত্মসমর্পণ এবং দ্বিতীয় জেনগির সালাহুদ্দিনের প্রতি আনুগত্যের পর মসুলের ইযযুদ্দিন মাসউদ আইয়ুবীয়দের একমাত্র প্রধান মুসলিম প্রতিদ্বন্দ্বী হিসেবে বাকি থাকেন। ১১৮২ সালের শরৎকালে মসুল একটি সংক্ষিপ্ত অবরোধের শিকার হয়েছিল, কিন্তু আব্বাসীয় খলিফা নাসিরের মধ্যস্থতার পর, সালাহুদ্দিন তার বাহিনী প্রত্যাহার করে নেন। মাসউদ নিজেকে মার্দিনের আর্তুকিদের সাথে সারিবদ্ধ করার চেষ্টা করেছিলেন, কিন্তু ব্যর্থ হন। আর্তুকিদরা মাসউদের পরিবর্তে সালাহুদ্দিনের মিত্র হয়েছিলেন। ১১৮৩ সালে আরবিলও আইয়ুবীয়দের প্রতি আনুগত্য পরিবর্তন করে। মাসউদ তখন আজারবাইজানের গভর্নর পাহলাওয়ান ইবনে মুহাম্মদের সমর্থন চেয়েছিলেন এবং যদিও তিনি সাধারণত এই অঞ্চলে হস্তক্ষেপ করেন না, পাহলাওয়ানের হস্তক্ষেপের সম্ভাবনা সালাহুদ্দিনকে মসুলের বিরুদ্ধে আরও আক্রমণ শুরু করার বিষয়ে সতর্ক করে তোলে।
আদিল আলেপ্পো সালাহুদ্দিনের ছেলে আফযালের নামে আর মুযাফফর উমর মিশর সালাহুদ্দিনের অন্য ছেলে আজিজ উসমানের নামে এই শর্তের সাথে শাসন করেন যে, দুই ছেলের বয়স হলে তারা দুই অঞ্চলের ক্ষমতা গ্রহণ করবে, কিন্তু কেউ মারা গেলে সালাহুদ্দিনের ভাইদের একজন তাদের জায়গা নেবে। ১১৮৩ সালের গ্রীষ্মে, পূর্ব গালীলে ধ্বংসযজ্ঞের পর, সেখানে সালাহুদ্দিনের অভিযানের সমাপ্তি ঘটে জেজরিল উপত্যকায় আল-ফুলের যুদ্ধে তার এবং লুসিগনানের গাইয়ের অধীনস্থ ক্রুসেডারদের মধ্যে। বেশিরভাগ হাতে হাতে লড়াই সিদ্ধান্তহীনতায় শেষ হয়েছিল। দুই বাহিনী একে অপরের থেকে এক মাইল দূরে সরে যায় এবং ক্রুসেডাররা অভ্যন্তরীণ বিষয়ে আলোচনা করার সময়, সালাহুদ্দিন গোলান মালভূমি দখল করে, ক্রুসেডারদের তাদের প্রধান সরবরাহের উৎস থেকে বিচ্ছিন্ন করে। ১১৮৩ সালের অক্টোবরে এবং তারপর ১৩ আগস্ট ১১৮৪ সালে সালাহুদ্দিন এবং আদিল ক্রুসেডার-নিয়ন্ত্রিত কারাক অবরোধ করেন, কিন্তু তা দখল করতে পারেননি। পরবর্তীতে, আইয়ুবিদরা শমরিয়া আক্রমণ করেন, নাবলুস পুড়িয়ে দেন। সালাহুদ্দিন ১১৮৪ সালের সেপ্টেম্বরে দামেস্কে ফিরে আসেন এবং পরবর্তীকালে ১১৮৪-১১৮৫ সালে ক্রুসেডার রাজ্য এবং আইয়ুবী সাম্রাজ্যের মধ্যে একটি আপেক্ষিক শান্তিচুক্তি ঘটে।
ফিলিস্তিন এবং ট্রান্সজর্ডান বিজয়
ডান|থাম্ব|234x234পিক্সেল|১১৮৭ সালে [[হাত্তিনের যুদ্ধ|হাত্তিনের যুদ্ধে ক্রুসেডারদের বিরুদ্ধে বিজয়ের পর কার্যত পুরো জেরুজালেম রাজ্য আইয়ুবীয়দের হাতে চলে যায়; তুর্কি এবং অন্যান্য বিদেশী সারাসেন এবং মুরদের বিরুদ্ধে ফরাসী দ্বারা বিদেশী প্যাসেজদের অঙ্কন, আনু. ১৪৯০ খ্রিস্টাব্দ।]] ৩ জুলাই ১১৮৭ সালে সালাহুদ্দিন পূর্ব গালীলে তিবিরিয়া অবরোধ করেন এবং ক্রুসেডার সেনাবাহিনী কাফর কান্নার মাধ্যমে আইয়ুবীয়দের আক্রমণ করার চেষ্টা করে। ক্রুসেডারদের মার্চের কথা শোনার পর, সালাহুদ্দিন তার প্রহরীদের নিয়ে কাফর সাবতে তাদের প্রধান শিবিরে ফিরে যান, তিবিরিয়ায় একটি ছোট দল রেখে যান। ক্রুসেডার সেনাবাহিনীর ব্যাপারে স্পষ্টভাবে জ্ঞাত হয়ে সালাহুদ্দিন মুজাফফর উমরকে লুবিয়ার কাছে অবস্থান নিয়ে হাত্তিন থেকে ক্রুসেডারদের প্রবেশে বাধা দেওয়ার নির্দেশ দেন, যখন গোকবোরি এবং তার সৈন্যরা শাজারার কাছে একটি পাহাড়ে অবস্থান করে। ৪ জুলাই ক্রুসেডাররা হর্ন অফ হাত্তিনের দিকে অগ্রসর হয় এবং মুসলিম বাহিনীর বিরুদ্ধে আক্রমণ করে, কিন্তু তারা অভিভূত হয় এবং চূড়ান্তভাবে পরাজিত হয় । যুদ্ধের চার দিন পর সালাহুদ্দিন আদিলকে ফিলিস্তিন, গালীলে এবং লেবাননের উপকূল পুনরুদ্ধারে তার সাথে যোগ দেওয়ার জন্য আমন্ত্রণ জানান। ৮ জুলাই ক্রুসেডারের দুর্গ সালাহুদ্দিনের হাতে দখল করা হয়, যখন তার বাহিনী নাসরৎ এবং সাফুরিয়া দখল করে; অন্যান্য ব্রিগেডরা হাইফা, সিজারিয়া, সেবাস্তিয়া এবং নাবলুস দখল করে। আর আদিল মিরাবেল এবং জাফা জয় করেন। ২৬ জুলাই সালাহুদ্দিন উপকূলে ফিরে আসেন এবং সারেপ্টা, সিডন, বৈরুত এবং জাবলেহ আত্মসমর্পণ করে। আগস্টে আইয়ুবীয়রা রমলা, দারুম, গাজা, বায়েত জিবরিন এবং লাতরুন জয় করে। আসকালন দখলে নেওয়া হয়েছিল ৪ সেপ্টেম্বরে। সেপ্টেম্বর-অক্টোবর ১১৮৭ সালে আইবেলিনের বালিয়ানের সাথে আলোচনার পর, আইয়ুবীয়রা জেরুজালেম অবরোধ করে এবং ২ অক্টোবর এটি দখল করে।
ট্রান্সজর্ডানে কারাক এবং মন্ট রিয়ালের খুব দ্রুতই পতন ঘটে, তারপর উত্তর-পূর্ব গালীলে সাফাদ পড়ে। ১১৮৭ সালের শেষের দিকে আইয়ুবীয়রা মন্টফেরাটের কনরাডের অধীনে থাকা টায়ার বাদে লেভান্টের কার্যত সমগ্র ক্রুসেডার সাম্রাজ্যের নিয়ন্ত্রণে নিয়ে নিয়েছিল। ১১৮৭ সালের ডিসেম্বরে আলেপ্পো, হামা এবং মিশরের সালাহুদ্দিন এবং তার ভাইদের গ্যারিসন নিয়ে গঠিত একটি আইয়ুবী সেনাবাহিনী টায়ার অবরোধ করে। ২৯ ডিসেম্বর কনরাডের বাহিনী দ্বারা মুসলিম নৌ বহরের অর্ধেক দখল করা হয়, তারপরে শহরের উপকূলে আইয়ুবীয়দের পরাজয় ঘটে। ১১৮৮ সালের ১ জানুয়ারি, সালাহুদ্দিন একটি যুদ্ধ পরিষদের আয়োজন করেন যেখানে ত্রিপোলি থেকে প্রত্যাহারের বিষয়ে সম্মত হয়।
তৃতীয় ক্রুসেড
পোপ অষ্টম গ্রেগরি ১১৮৯ সালের প্রথম দিকে মুসলমানদের বিরুদ্ধে তৃতীয় ক্রুসেডের ডাক দেন। পবিত্র রোম সাম্রাজ্যের ফ্রেডেরিক বারবারোসা, ফ্রান্সের ফিলিপ অগাস্টাস এবং ইংল্যান্ডের রিচার্ড দ্য লায়নহার্ট জেরুজালেম পুনর্দখল করার জন্য একটি জোট গঠন করেন। এদিকে ক্রুসেডাররা এবং আইয়ুবীয়রা সেই বছর আক্কার কাছে যুদ্ধ করেছিল এবং ইউরোপ থেকে শক্তিবৃদ্ধি যোগদান করেছিল। ১১৮৯ থেকে ১১৯১ সাল পর্যন্ত, আক্কা ক্রুসেডারদের দ্বারা অবরুদ্ধ ছিল এবং প্রাথমিক মুসলিম সাফল্য সত্ত্বেও, এটি ক্রুসেডার বাহিনীর হাতে থেকে যায়। ২,৭০০ জন মুসলিম যুদ্ধবন্দীর গণহত্যা শুরু হয় এবং ক্রুসেডাররা তখন দক্ষিণে আসকালন দখল করার পরিকল্পনা করে।
ক্রুসেডাররা এই ক্রুসেডে রিচার্ডের একীভূত কমান্ডের অধীনে চলে যায়। রিচার্ড আরসুফের যুদ্ধে সালাহুদ্দিনকে পরাজিত করেন, যা ক্রুসেডারদের জাফা এবং উপকূলীয় ফিলিস্তিনের বেশিরভাগ বিজয়ের অনুমতি দিয়েছিল, কিন্তু তারা অভ্যন্তরীণ অঞ্চলগুলি পুনরুদ্ধার করতে পারেনি। এরপর রিচার্ড ১১৯২ সালে সালাহুদ্দিনের সাথে একটি চুক্তি স্বাক্ষর করেন, যার মাধ্যমে জেরুজালেম রাজ্যকে জাফা এবং বৈরুতের মধ্যে একটি উপকূলীয় রেখা পুনরুদ্ধার করেন। এটি ছিল সালাহুদ্দিনের কর্মজীবনের শেষ বড় যুদ্ধের প্রচেষ্টা, কারণ তিনি পরের বছর ১১৯৩ সালে মারা যান।
সাদ এরশাদ
রাহগির আলমাহি এরশাদ যিনি সাদ এরশাদ নামে পরিচিত, হলেন একজন বাংলাদেশি রাজনীতিবিদ ও জাতীয় পার্টির যুগ্ম মহাসচিব। তিনি রংপুর-৩ সংসদীয় আসনের বর্তমান সংসদ সদস্য।
জীবনী
সাদ এরশাদ ১৯৮৩ সালে জন্মগ্রহণ করেন।  তিনি বাংলাদেশের সাবেক রাষ্ট্রপতি হুসেইন মুহাম্মদ এরশাদ ও জাতীয় সংসদের বর্তমান বিরোধীদলীয় নেত্রী রওশন এরশাদের পুত্র।
২০১৯ সালের ১৪ জুলাই সাদ এরশাদের বাবা হুসেইন মুহাম্মদ এরশাদ মৃত্যুবরণ করেন। এর কারণে রংপুর-৩ সংসদীয় আসন শূন্য হয়। শূন্য হওয়া আসনে প্রতিদ্বন্দ্বিতা করার সিদ্ধান্ত গ্রহণ করেন সাদ এরশাদ।
২০১৯ সালের ৩ সেপ্টেম্বর তিনি জাতীয় পার্টির মনোনয়নপত্র সংগ্রহ করেন।  ৮ সেপ্টেম্বর তাকে জাতীয় পার্টির প্রার্থী হিসেবে ঘোষণা করা হয়।   ১১ সেপ্টেম্বর তার মনোনয়নপত্র বৈধ বলে ঘোষণা করে বাংলাদেশ নির্বাচন কমিশন।   এরপর, ১৬ সেপ্টেম্বর বাংলাদেশ আওয়ামী লীগের রেজাউল করিম রাজু তার মনোনয়নপত্র প্রত্যাহার করে নেন ও সাদ এরশাদকে মহাজোটের প্রার্থী হিসেবে ঘোষণা করা হয়।   ২০১৯ সালের ৫ অক্টোবর অনুষ্ঠিত উপনির্বাচনে তিনি রংপুর-৩ আসনের সাংসদ হিসেবে নির্বাচিত হন।   ২০১৯ সালের ২৯ অক্টোবর তাকে জাতীয় পার্টির যুগ্ম মহাসচিব হিসেবে নিযুক্ত করা হয়।
এলজা নাইগো ঘটনা
এলজা নাইগো ঘটনাটি হল, ১৯২৭ সালের ২৭শে আগস্ট তুরস্কের ইস্তাম্বুলে ওসমান বে নামক একজন তুর্কি কর্মকর্তা এলজা নাইগো নামে এক ইহুদি মহিলাকে হত্যা করেন। এর পর তাঁর অন্ত্যেষ্টিক্রিয়ার পদযাত্রায় সরকারবিরোধী এক বিক্ষোভ ছড়িয়ে পড়েছিল, যেটিকে কর্তৃপক্ষ তুরস্ক বিরোধী অপরাধ হিসেবে গণ্য করেছিল। তুর্কি সরকার অভিযোগ করেছিল যে বিক্ষোভ প্রকাশের সময় যে স্লোগানগুলি ব্যবহৃত হয়েছিল তা তুর্কিত্বের বিরুদ্ধে। বিক্ষোভের পরে, নয়জন ইহুদি বিক্ষোভকারীকে আটক করা হয়েছিল, যাদের ত্রিশ দিন পরে প্রথম বিচারের পর ছেড়ে দেওয়া হয়েছিল।
হত্যা
বাইশ বছর বয়সী এলজা নাইগো ছিলেন তুরস্কের ন্যাশনাল ইন্স্যুরেন্স কোম্পানির টাইপিস্ট। হেবেলি দ্বীপে ছুটির কাটানোর সময়, একজন মুসলিম তুর্কি কর্মকর্তা ওসমান বে তাঁর প্রেমে পড়েন। ওসমান বে বয়সে এলজার চেয়ে ৩০ বছরের বড় ছিলেন, কোন সাড়া না পাওয়া সত্ত্বেও তিনি বে দ্বীপের চারপাশে এলজাকে অনুসরণ করে বেড়াতেন। হতাশ হয়ে, এলজা নাইগো তাঁর ছুটি কমিয়ে বাড়ি ফিরে যান। ওসমান ছিলেন একজন বিবাহিত পুরুষ, একজন বাবা এবং দাদু। তিনি এলজাকে হুমকি দিয়েছিলেন এবং তাঁকে অপহরণের চেষ্টা করেছিলেন। নাইগো পরিবারে পুলিসে অভিযোগ করেছিলেন। এরপর এক ইহুদি সহকর্মীর সাথে এলজা নাইগোর বাগদান হয়। বাগদান ঘটনায় ক্ষুব্ধ ওসমান বে এলজা নাইগোকে ধাওয়া করেন এবং রাস্তার মধ্যে ছুরি দিয়ে তাঁকে হত্যা করেন। ওসমানকে গ্রেফতার করা হয় এবং দোষী সাব্যস্ত করা হয়েছিল। প্রথমদিকে সংবাদ মাধ্যম এলজার প্রতি সহানুভূতিশীল ছিল। তবে এলজার শেষকৃত্যের পরে তুর্কি সংবাদপত্রগুলি তাদের মনোভাব পরিবর্তন করে এবং তুর্কি প্রজাতন্ত্রের বিরুদ্ধে বিক্ষোভ দেখানোর জন্য ইহুদিদের অন্ত্যেষ্টিক্রিয়াকে অজুহাত হিসেবে ব্যবহার করার অভিযোগ আনে।
পরে
অন্ত্যেষ্টিক্রিয়া চলাকালীন, তুর্কি সরকারের বিরুদ্ধে একটি বিক্ষোভ প্রদর্শন অনুষ্ঠিত হয়। এটি তুর্কি সংবাদমাধ্যমে ইহুদি-বিদ্বেষী প্রতিক্রিয়া সৃষ্টি করেছিল। তুর্কি অভিজাতরা ইহুদিদের শিক্ষা দেবার জন্য দাবি করেছিলেন যে বিক্ষোভের সময় ব্যবহৃত স্লোগানগুলি ছিল তুর্কিত্বের উপর আক্রমণ। "তুর্কিত্ব"কে আঘাত করার অভিযোগে অবিলম্বে নয়জন বিক্ষোভকারীকে গ্রেপ্তার করা হয়েছিল, কিন্তু প্রথম বিচারে তাদের অভিযোগ থেকে খালাস দেওয়া হয়েছিল। পরে, নয়জন ইহুদি এবং হত্যার সাক্ষী একজন রাশিয়ান ব্যক্তির বিরুদ্ধে দ্বিতীয় বিচার শুরু হয়। অভিযুক্ত ব্যক্তিদের গ্রেফতার করা হয়। তাদের মধ্যে চারজনকে "তুর্কি দণ্ডবিধি"র নির্দিষ্ট অপরাধের জন্য দণ্ডিত করা হয়েছিল।
বাংলাদেশ ক্রিকেট বোর্ড
ইতিহাস
১৯৭২ সালে প্রতিষ্ঠিত এ সংস্থাটি বাংলাদেশ ক্রিকেট কন্ট্রোল বোর্ড নামে পরিচিত ছিল। ১৯৭৬ সালে সংস্থার খসড়া গঠনতন্ত্র প্রণয়ন করা হয়। জানুয়ারি, ২০০৭ সালে বোর্ড কর্তৃপক্ষ ‘কন্ট্রোল’ শব্দটি বিলুপ্ত করে। বাংলাদেশ সরকার বিসিবি’র সভাপতি নিয়োগ করে থাকেন।
সভাপতিগণ
বাংলাদেশ ক্রিকেট বোর্ড সভাপতিগণের তালিকা:
কার্যাবলী
২০০৬ সালে বিসিবি কর্তৃপক্ষ কিশোর ও অনভিজ্ঞতাসম্পন্ন খেলোয়াড়দের জন্য একটি একাডেমি প্রতিষ্ঠা করে। জাতীয় দলের খেলোয়াড়দেরকে উৎসাহিত করার জন্য কেন্দ্রীয়ভাবে চুক্তিবদ্ধ করা হয় ও ম্যাচ ফি প্রদান করা হয়। ২০০৫ সালে প্রতি টেস্টে মাথাপিছু $১,০০০ মার্কিন ডলার ও একদিনের আন্তর্জাতিক খেলায় অংশগ্রহণের জন্য $৫০০ মার্কিন ডলার প্রদান করে। দারাজ বাংলাদেশ পুরুষ জাতীয় ক্রিকেট দলের মুল পৃষ্ঠপোষক  হিসেবে এবং হাংরিনাকি কিট পৃষ্ঠপোষক হিসেবে কাজ করছে।
আইসিসি বিশ্ব টুয়েন্টি২০
২০১৪ সালে আইসিসি বিশ্ব টুয়েন্টি২০ ক্রিকেট প্রতিযোগিতা আয়োজনে বাংলাদেশ স্বাগতিক দেশের মর্যাদা পায়। উল্লেখ্য যে, ২০১১ সালে ভারত ও শ্রীলঙ্কার পাশাপাশি বাংলাদেশও বিশ্বকাপ ক্রিকেট প্রতিযোগিতায় যৌথভাবে স্বাগতিক দেশ মনোনীত হয়েছিল এবং সফলভাবে খেলা পরিচালনা করে।
মার্গারেট ক্রাউলি (দৌড়বিদ)
মার্গারেট ক্রাউলি (জন্ম ২৪ মে ১৯৬৭) একজন অবসরপ্রাপ্ত অস্ট্রেলীয় দৌড়বিদ যিনি ১৫০০ মিটারে বিশেষত্ব অর্জন করেছিলেন।
১৯৯৬ সালের অলিম্পিক গেমসে তিনি পঞ্চম স্থানে ছিলেন। এছাড়াও তিনি ১৯৯৭ সালের বিশ্ব চ্যাম্পিয়নশিপ এবং ২০০০ অলিম্পিক গেমসে ফাইনালে না পৌঁছেও প্রতিদ্বন্দ্বিতা করেছিলেন।
তার ব্যক্তিগত সেরা সময় ছিল ৪:০১.৩৪ মিনিট, যা জুলাই ১৯৯৬ সালে অসলোতে অর্জন করেছিল। এছাড়াও তার ৮০০ মিটারে ১:৫৯.৭৩ মিনিট ছিল, যা ১৯৯৬ সালের জুলাই মাসে ডারহামে অর্জন করেছিল; এবং মাইল দৌড়ে ৪:২৫.৮৪ মিনিট, মন্টে কার্লোতে ১৯৯৬ সালের আগস্টে অর্জন করেছিলেন।
কোরিয়ান মুভি ডেটাবেজ
কোরিয়ান মুভি ডেটাবেজ (কেএমডিবি) একটি দক্ষিণ কোরিয়ার অনলাইন ডেটাবেজ যা কোরীয় চলচ্চিত্র, অ্যানিমেশন, অভিনেতা, টেলিভিশন শো, প্রযোজনা দলের কর্মী এবং অন্যান্য চলচ্চিত্র সম্পর্কিত তথ্য রয়েছে। কেএমডিবি ফেব্রুয়ারি ২০০৬ এ কোরিয়ান ফিল্ম আর্কাইভ দ্বারা চালু করা হয়েছিল। আমেরিকান অনলাইন বাণিজ্যিক চলচ্চিত্র সংরক্ষণাগার, ইন্টারনেট মুভি ডেটাবেজকে মডেল করে এটি তৈরি হয়েছিল, সাইটটি একটি পাবলিক সাইট।
আমড়াগাছিয়া ইউনিয়ন, মির্জাগঞ্জ
আমড়াগাছিয়া বাংলাদেশের পটুয়াখালী জেলার অন্তর্গত মির্জাগঞ্জ উপজেলার একটি ইউনিয়ন।
আয়তন
আমড়াগাছিয়া ইউনিয়নের আয়তন ৭,৪৭০ একর।
প্রশাসনিক কাঠামো
আমড়াগাছিয়া ইউনিয়ন মির্জাগঞ্জ উপজেলার আওতাধীন ৩নং ইউনিয়ন পরিষদ। এ ইউনিয়নের প্রশাসনিক কার্যক্রম মির্জাগঞ্জ থানার আওতাধীন। এটি জাতীয় সংসদের ১১১নং নির্বাচনী এলাকা পটুয়াখালী-১ এর অংশ।
জনসংখ্যার উপাত্ত
২০১১ সালের আদমশুমারি অনুযায়ী আমড়াগাছিয়া ইউনিয়নের মোট জনসংখ্যা ২২,৫২৪ জন। এর মধ্যে পুরুষ ১০,৮৫১ জন এবং মহিলা ১১,৬৭৩ জন। মোট পরিবার ৫,২৪০টি।
শিক্ষা
২০১১ সালের আদমশুমারি অনুযায়ী আমড়াগাছিয়া ইউনিয়নের সাক্ষরতার হার ৫৮.৩%।
লাল সিং চাড্ডা
লাল সিং চাড্ডা হলো একটি ভারতীয় হিন্দি ভাষার কৌতুক-নাট্য চলচ্চিত্র, যার পরিচালনা করেছেন অদ্বৈত চন্দন এবং প্রযোজনায় আমির খান প্রোডাকশন ও ভায়াকম ১৮ স্টুডিও। ঐতিহাসিক বিষয়গুলির সন্ধানের ওপর ভিত্তি করে আমেরিকান কৌতুক-নাট্য চলচ্চিত্র ফরেস্ট গাম্পকে (১৯৯৪) হালকাভাবে অনুসরণ করে এই চলচ্চিত্রটি তৈরি। এতে নাম ভূমিকায় আছেন আমির খান, এবং সেই সঙ্গে আছেন কারিনা কাপুর, নাগা চৈতন্য (তাঁর প্রথম হিন্দি ছবি) এবং মোনা সিং।
২০১৯ সালের ৩১শে অক্টোবর থেকে শুরু করে বর্তমান পর্যন্ত ভারতের ১০০টিরও বেশি স্থানে এর চিত্রগ্রহণ হয়েছে। চন্ডীগড়ে আমির খানের মা জিনাত হুসেনের মুহুর্ত শট দিয়ে শুরু হয়ে, ছবিটির আনুষ্ঠানিক ঘোষণা করা হয়েছিল ২০১৯ সালের ১৪ই মার্চ। ২০২০ সালের ডিসেম্বরে এর প্রকাশের দিন চূড়ান্ত করা হয়েছিল। কোভিড-১৯ মহামারীর কারণে, ছবিটির মুক্তি পুরো দুই বছর পিছিয়ে দেওয়া হয়। তবে ছবিটি ২০২২ সালের ১১ আগস্ট বিশ্বব্যাপি মুক্তি পায়।
সূচনা
ভারতের ঐতিহাসিক ঘটনাগুলি, এক স্বল্প বুদ্ধি সম্পন্ন মানুষ, লাল সিং চাড্ডার (আমির খান) দৃষ্টিকোণের মধ্য দিয়ে প্রকাশিত হয়ে উঠেছে।
প্রযোজনা
২০১৯ সালের মার্চ মাসে, বলিউড অভিনেতা ও প্রযোজক আমির খান ঘোষণা করেছিলেন যে তিনি লাল সিং চাড্ডা চলচ্চিত্র প্রযোজনা করবেন এবং তাতে অভিনয় করবেন। এটি টম হ্যাঙ্কসের ১৯৯৪ সালের আমেরিকান চলচ্চিত্র ফরেস্ট গাম্প এর একটি ভারতীয় পুনর্নির্মাণ এবং এটি পরিচালনা করবেন অদ্বৈত চন্দন।  লাল সিং চাড্ডার সহ-প্রযোজনা করেছে ভায়াকম ১৮ মোশন পিকচার্স। ফরেস্ট গাম্প এর মূল সংস্করণে থাকা ঐতিহাসিক বিষয়গুলিও এই চলচ্চিত্রে সন্ধান করা হবে এমন ঘোষণা করা হয়েছিল। ২০১৯ সালের জুন মাসে কারিনা কাপুর এ ছবিতে যোগদান করেছিলেন।  থ্রি ইডিয়টস (২০০৯) এবং তালাশ: দ্য আনসার লাইস উইদিন (২০১২) এর পরে এটি আমির খানের সঙ্গে তাঁর তৃতীয় কাজ।
২০১৯ সালের ৫ই ডিসেম্বর কলকাতায় ছবিটির দ্বিতীয় পর্যায় শুরু হয়েছিল। ২০১৯ সালের ৯ই ডিসেম্বর তারিখে কলকাতার ফিল্ম সেট থেকেও খানের চরিত্রের ছবি প্রকাশ হয়ে গিয়েছিল। ১২ই ডিসেম্বর, আমির খান এই পর্যায়ের দ্বিতীয় অংশের জন্য কেরল গিয়েছিলেন। ১৬ই ডিসেম্বর কেরলের চঙ্গনাসেরি, কোল্লম শহরের কাছে পরাভুর থেক্কুমভাগম, এবং তিরুবনন্তপুরম জেলার কাপ্পিল থেকে তাঁর ছবি এবং ভিডিও ভাইরাল হয়ে যায়। দ্বিতীয় পর্যায়ের কিছু অংশ জয়সলমের শহরেও চিত্রায়িত হয়েছিল। ২১শে ডিসেম্বর ছবিটির তৃতীয় পর্যায় গোয়াতে শুরু হয়েছিল এবং পরবর্তীতে ২০২০ সালের ৫ই জানুয়ারী থেকে হিমাচল প্রদেশে চিত্রগ্রহণ শুরু হয়। ২০২০ সালের ১২ই ফেব্রুয়ারি ভারতে চিত্রগ্রহণের পর্যায় সমাপ্ত হয়েছিল।
মুক্তি
২০২০ সালের ডিসেম্বরে প্রেক্ষাগৃহে ছবিটির মুক্তি পাওয়ার কথা ছিল। কোভিড-১৯ মহামারীর কারণে, পুরো এক বছর দেরি করে, ছবিটির মুক্তির দিন ঠিক হয়েছিলো ২০২২ সালের ১১ আগষ্ট । নেটফ্লিক্স চলচিত্রটি ৯০ কোটি রুপিতে দেখানোর চুক্তি করার চেষ্টা করছে।
জীমূতবাহন
জীমূতবাহন প্রাচীন বঙ্গদেশের একজন সুবিখ্যাত ধর্মশাস্ত্র রচয়িতা ছিলেন।
সময়কাল
জীমূতবাহনের সময়কাল নিয়ে ঐতিহাসিকদের মধ্যে মতভেদ রয়েছে। তিনি তার রচনায় রাজা ভোজ ও গোবিন্দরাজের উল্লেখ করেছেন, সেই হিসেবে তার সময়কাল একাদশ শতাব্দীর পূর্বে হওয়া অসম্ভব। অন্যদিকে বাচস্পতি মিশ্র, শূলপাণি ও রঘুনন্দন নামক চতুর্দশ শতকের তিন পণ্ডিত জীমূতবাহন রচিত গ্রন্থসমূহ আলোচনা করেছিলেন, সেই হিসেবে জীমূতবাহনের কাল চতুর্দশ শতকের পরে হওয়াও সম্ভব নয়। ঐতিহাসিক নীহাররঞ্জন রায়ের মতে তিনি দ্বাদশ বা ত্রয়োদশ শতকে জীবিত ছিলেন।
পারভেজ হুদভয়
পারভেজ আমির আলী হুদভয় একজন পাকিস্তানি পরমাণু পদার্থবিজ্ঞানী ও কর্মী। তিনি পাকিস্তানের লাহোর এ অবস্থিত ফরম্যান ক্রিশ্চিয়ান কলেজের পদার্থবিজ্ঞানের অধ্যাপক ও ইসলামাবাদের কায়েদ-এ-আজম বিশ্ববিদ্যালয়ের সাবেক অধ্যাপক। এছাড়া তিনি পাকিস্তানে বাকস্বাধীনতা, ধর্মনিরপেক্ষতা, বিজ্ঞানমনস্কতা শিক্ষা ক্ষেত্রের একজন কর্মী।
প্রথম জীবন/শিক্ষা
পারভেজ হুদভয় করাচিতে জন্মগ্রহণ করেন। তিনি করাচি গ্রামার স্কুল থেকে ও'লেভেল ও এ"লেভেল পরীক্ষায় ভাল ফলাফল করে উত্তীর্ণ হন। তারপর একটি বৃত্তি নিয়ে মার্কিন যুক্তরাষ্ট্রে গমন করেন। সেখানে তিনি ম্যাসাচুসেটস ইনস্টিটিউট অব টেকনোলজি তে অধ্যয়ন করে গণিত ও তড়িৎকৌশল বিষয়ে দ্বিত স্নাতক (ডাবল বি.এস.সি) (১৯৭১ সাল)ও  পদার্থবিজ্ঞান বিষয়ে স্নাতকোত্তর(এম এস সি) (১৯৭৩ সাল) (সলিড স্টেট পদার্থবিজ্ঞানে বিশেষায়ন সহ) ডিগ্রী লাভ করেন। দেশে ফিরে তিনি কায়েদ-এ-আজম বিশ্ববিদ্যালয়ে  গবেষক হিসেবে যোগদান করেন। পরে এময়াইটি থেকেই তিনি ১৯৭৮ সালে পিএইচডি লাভ করেন।
আইরিন জোসেফ
আইরিন জোসেফ (জন্ম ১৪ অক্টোবর ১৯৮১) একজন ইন্দোনেশীয় স্প্রিন্টার। তিনি ২০০০ গ্রীষ্মকালীন অলিম্পিকে মহিলাদের ১০০ মিটারে প্রতিদ্বন্দ্বিতা করেছিলেন।
এলসেভিয়ার
এলসেভিয়ার একটি প্রকাশনা সংস্থা যেটি চিকিৎসা এবং বিজ্ঞান বিষয়ক নিবন্ধ প্রকাশ করে। এটি রীড এলসেভিয়ার গ্রুপের একটি অংশ। নেদারল্যান্ডস ভিত্তিক এই প্রতিষ্ঠানের যুক্তরাষ্ট্র এবং যুক্তরাজ্যেও শাখা রয়েছে। এই প্রতিষ্ঠানের বিশ্বখ্যাত প্রকাশনার মধ্যে রয়েছে ল্যানসেট এবং সেল, গ্রে'জ অ্যানাটমি এবং ইলেক্ট্রনিক প্রকাশনার মধ্যে সায়েন্সডিরেক্ট।
এলসেভিয়ার প্রতিবছর ২০০০ জার্নালে ২,৫০,০০০ নিবন্ধ প্রকাশ করে। এর আর্কাইভে ৭০ লক্ষেরও বেশি প্রকাশনা রয়েছে। সর্বমোট বাৎসরিক ডাউনলোডের পরিমাণ ২৪০ মিলিয়ন।
তাহিরি রাজবংশ
তাহিরি রাজবংশ ছিল পারস্যের দিহকান বংশোদ্ভূত একটি রাজবংশ। এই রাজবংশ ৮২১ থেকে ৮৭৩ সাল পর্যন্ত আব্বাসীয় প্রদেশ খোরাসান এবং ৮২০ থেকে ৮৯১ সাল পর্যন্ত বাগদাদ শহর শাসন করেছে। তাহির ইবনে হুসাইন এই রাজবংশের প্রতিষ্ঠাতা। তিনি আব্বাসীয় খলিফা আল-মামুনের একজন শীর্ষ সেনাপতি ছিলেন। প্রথমদিকে খোরাসানের মার্ভে‌ তাদের রাজধানী ছিল। পরে তা নিশাপুর স্থানান্তরিত করা হয়। তাহিরিরা স্বাধীন শাসক ছিল না বরং তারা ছিল আব্বাসীয় খিলাফতের অধীনস্থ। এসত্ত্বেও খোরাসান শাসনের ক্ষেত্রে তাহিরিরা স্বায়ত্তশাসন ভোগ করেছে।
উত্থান
তাহিরি রাজবংশের প্রতিষ্ঠাতা তাহির ইবনে হুসাইন খলিফা আল-আমিন ও আল-মামুনের মধ্যকার গৃহযুদ্ধের সময় গুরুত্বপূর্ণ ভূমিকা পালন করেছেন। ইতিপূর্বে তিনি ও তার পূর্বপুরুষরা খোরাসানে কিছু মাত্রায় শাসনাধিকার পেয়েছিলেন। ৮২১ সালে তাহির খোরাসানের গভর্নর হন। এর অল্প কাল পরে তিনি মারা যান। খলিফা এসময় তাহিরের পুত্র তালহাকে গভর্নর হিসেবে নিয়োগ দেন। তালহার শাসনকাল ৮২২ থেকে ৮২৮ পর্যন্ত স্থায়ী ছিল। তাহিরের আরেক পুত্র আবদুল্লাহ মিশর ও আরব উপদ্বীপের ওয়ালি হিসেবে নিযুক্ত ছিলেন। তালহার মৃত্যুর পর তাকে খোরাসানের গভর্নর করা হয়। আবদুল্লাহকে তাহিরিদের মধ্যে সবচেয়ে সফল শাসকদের অন্যতম হিসেবে বিবেচনা করা হয় তার শাসনামলে খোরাসানে কৃষির উন্নতি হয়। এছাড়া তিনি জনপ্রিয় ও প্রভাবশালী ছিলেন।
শশধর দত্ত
অবদান
শশধর দত্ত হুগলি জেলায় জন্মগ্রহন করেন। তার পিতার নাম হরাদিত্য দত্ত। শশধর দত্ত সর্বাধিক জনপ্রিয়তা পান মোহন সিরিজ রচনার জন্য। দস্যু মোহন নামক উদার ও দু;সাহসিক চরিত্রের বহু রোমাঞ্চকর উপন্যাস বই আকারে বের হয়েছে। মোহনের প্রায় শতাধিক গল্প ছাড়াও তিনি প্রচুর সামাজিক উপন্যাস রচনা করেন যার মধ্যে ঘি ও আগুন, স্বর্গাদপি গরীয়সী, আগুন ও মেয়ে, শ্রীকান্তের শেষ পর্ব, শেষ উত্তর প্রভৃতি উল্লেখ্য।
তাহিরি রাজবংশ
উত্থান
৯ম শতাব্দীতে তিনি ফার্সি ভাষা লেখার জন্য পাহলভি লিপির বদলে আরবি লিপি চালু করেন।
পতন
৮৪৫ সালে আবদুল্লাহ মারা যান। এরপর তার পুত্র তাহির ইবনে আবদুল্লাহ তার উত্তরসুরি হন। তার শাসন সম্পর্কে বিস্তারিত জানা যায় না। তবে তার শাসনামলে বিদ্রোহীদের হাতে সিস্তান হাতছাড়া হয়। তাহির ইবনে আবদুল্লাহর পুত্র মুহাম্মদ ইবনে তাহির গভর্নর হওয়ার পর তাহিরি শাসন ভেঙে পড়তে শুরু করে। তাবারিস্তানে দমনমূলক নীতির কারণে এই অঞ্চলের জনতা বিদ্রোহ করে ৮৬৪ সালে স্বাধীন জায়েদি শাসক হাসান ইবনে জায়েদ আল-দাইয়ের সাথে মিত্রতা স্থাপন করে। খোরাসানেও মুহাম্মদ ইবনে তাহিরের শাসন দুর্বল হয়ে পড়েছিল। শেষে ৮৭৩ সালে সাফারিদের হাতে তাহিরিরা উৎখাত হয়। সাফারিরা খোরাসানকে তাদের সাম্রাজ্যভুক্ত করে নেয়।
বাগদাদের গভর্নর
খোরাসানের পাশাপাশি তাহিরিরা বাগদাদের সামরিক গভর্নর হিসেবে দায়িত্ব পালন করেছেন। ৮২০ সালে তাহির সর্বপ্রথম এই পদে নিয়োগ পান। তিনি খোরাসানের উদ্দেশ্যে যাত্রা করার পর তাদের পরিবারের একটি শাখার সদস্য ইসহাক ইবনে ইবরাহিমের হাতে এই দায়িত্ব অর্পণ করা হয়। তিনি ২৫ বছরের বেশি সময় শহর নিয়ন্ত্রণ করেছেন। সামারা শহর নির্মাণের পর খলিফার বাগদাদ ত্যাগ তার শাসনামলে ঘটে। ৮৪৯ সালে ইসহাক মারা যাওয়ার পর প্রথমে তার দুই পুত্র এবং এরপর তাহিরের নাতি মুহাম্মদ ইবনে আবদুল্লাহ পদ লাভ করেন।